ESSOส่งเสริมนศ.สู่การทำงานจริงในแนวคิด Energy lives here ปี 12
ESSO และบริษัทในเครือเอ็กซอนโมบิลในประเทศไทย จัดโครงการ Esso Challenge – Innovative Internship อย่างต่อเนื่องเป็นครั้งที่ 12 โดยมุ่งหวังส่งเสริมศักยภาพของนักศึกษาให้พร้อมสู่การทำงานจริงอย่างมีจริยธรรมและมีประสิทธิภาพ เพื่อตอบสนองต่อความต้องการของภาคธุรกิจไทย
27 มิ.ย. 2559


บริษัท เอสโซ่ (ประเทศไทย) จำกัด (มหาชน) หรือ ESSO และบริษัทในเครือเอ็กซอนโมบิลในประเทศไทย นำโดย คุณมงคลนิมิตร เอื้อเชิดกุล กรรมการและผู้จัดการฝ่ายกิจกรรมองค์กรและรัฐกิจสัมพันธ์ บริษัท เอสโซ่ (ประเทศไทย) จากัด (มหาชน) และ ผศ.ดร.ชลวิทย์ เจียรจิตต์ คณบดีคณะสังคมศาสตร์ มหาวิทยาลัยศรีนครินทรวิโรฒ จัดโครงการ Esso Challenge – Innovative Internship อย่างต่อเนื่องเป็นครั้งที่ 12 ภายใต้แนวคิด Energy lives here คัดเลือกนักศึกษาระดับอุดมศึกษาปีที่ 3 จำนวน 29 คน จากทั่วประเทศ ร่วมฝึกงานภาคปฏิบัติและฝึกอบรมเพื่อพัฒนาทักษะการทำงานที่สำคัญ อาทิ ความเป็นผู้นำ การทำงานเป็นทีม และความคิดสร้างสรรค์ ด้วยเอสโซ่มุ่งหวังส่งเสริมศักยภาพของนักศึกษาให้พร้อมสู่การทำงานจริงอย่างมีจริยธรรมและมีประสิทธิภาพ เพื่อตอบสนองต่อความต้องการของภาคธุรกิจไทย ซึ่งคนคุณภาพเหล่านี้จะเป็นปัจจัยสำคัญในการร่วมพัฒนาองค์กรในไทยให้มีความทัดเทียมกับนานาประเทศ